Diari Oficial de la Generalitat Valenciana


Sumari del DOGV 2419, del 02-01-1995 (1995/833454)

RESOLUCIÓ de 16 de desembre de 1994, del secretari general de la Presidència de la Generalitat Valenciana, per la qual convoca sis beques per a la realització de pràctiques professionals a la Direcció General de Planificació i Estudis de la Presidència de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2419

Data del DOGV
:   02-01-1995

Secció del DOGV
:   ALTRES DISPOSICIONS

Número del document
:   1995/833454


Data del document
:   16-12-1994

Organisme emissor
:   Presidència de la Generalitat

Tipus de document
:   Resolució

RESOLUCIó de 16 de desembre de 1994, del secretari general de la Presidència de la Generalitat Valenciana, per la qual convoca sis beques per a la realització de pràctiques professionals a la Direcció General de Planificació i Estudis de la Presidència de la Generalitat Valenciana.  
La Presidència de la Generalitat Valenciana, dins el marc de la política adreçada a la millora i l'especialització de joves llicenciats en les àrees de treball d'informàtica, estadística i documentació, convoca la concessió de beques perquè aquests puguen accedir a la realització de pràctiques professionals.  
L'actuació anterior es recull en els objectius i les activitats del programa 112.30 Realització de Pràctiques Professionals en Matèria d'Informàtica, Estadística i Documentació. Hi ha la consignació pressupostària suficient en el projecte de pressupost de la Generalitat Valenciana per a l'exercici de 1995 i la resolució de la convocatòria queda condicionada a l'aprovació resolució d'aquest.  
En virtut de les facultats que tinc conferides en el Decret 217/1992, pel qual s'aprova el reglament orgànic i funcional de la Presidència de la Generalitat Valenciana, i vist el que disposa el Decret 108/1992, de 6 de juliol, del Govern valencià, pel qual es regula la concessió de beques, resolc:  
1. Convocar sis beques per realitzar pràctiques professionals a la Direcció General de Planificació i Estudis.  
2. Aprovar les bases que s'hi adjunten, que regiran la convocatòria.  
3. L'import de les beques es finançarà a càrrec de la línia 401/000/95 del programa 112.30 del pressupost de la Generalitat Valenciana per a 1995, per una quantia màxima de sis milions set-centes mil (6.700.000) pessetes.  
València, 16 de desembre de 1994.- El secretari general: Rafael Ferrer Fombuena.  
Bases de la convocatòria de beques per a la realització de practiques professionals a la Direcció General de Planificació i Estudis de la Presidència de la Generalitat Valenciana  
Primera. Objecte  
Les beques tenen per objecte la formació complementària, millora i l'especialització professional de joves llicenciats en les àrees de treball de documentació, informàtica i estadística.  
Segona. Nombre i classe de beques:  
Les beques seran un total de sis, distribuïdes en les classes següents:  
Classe A. Destinades a titulats superiors, amb cursos d'especialització en Biblioteconomia i Documentació, o Diplomats en Biblioteconomia i Documentació. Realitzaran les pràctiques a la Unitat de Documentació de la Direcció General de Planificació i Estudis, col·laborant en l'anàlisi de noticies de premsa i de la resta de documents necessaris per alimentar la base de dades de la direcció general.  
Classe B. Destinades a llicenciats en Informàtica, informàtics amb experiència i jóvens qualificats amb més de tres anys d'experiència en treballs d'informàtica. Realitzaran les pràctiques a la Direcció General de Planificació i Estudis.  
Classe C. Destinades a llicenciats en Matemàtiques, especialitat d'estadística i investigació operativa. Realitzaran les pràctiques a la Unitat d'Anàlisi de la Direcció General de Planificació i Estudis, col·laborant en els fins d'aquesta unitat: anàlisi de dades i desenvolupament de models matemàtics predictius.  
Tercera. Dotació, durada i pagament de les beques  
Les sis beques de pràctiques estan dotades cadascuna de elles, amb 90.000 pessetes brutes mensuals.  
L'import de les beques s'abonarà mensualment, després de la certificació del Director General de Planificació i Estudis o del Cap de la Unitat on els becaris realitzen les pràctiques.  
El període de duració de les beques comprendrà des del començament que s'assenyale fins a l'acabament de l'exercici de 1995. Les pràctiques començaran en el termini de 10 dies naturals a contar de l'endemà de la notificació de la concessió de la beca.  
Es finançaran a càrrec dels pressupostos de la Generalitat Valenciana per a 1995, codi de línia 401/000/95 del programa 112.30.  
Aquesta convocatòria i la concessió de les beques es condicionen a la previsió del crèdit adequat i suficient en els pressupostos esmentats.  
Quarta. Titulació exigida  
Els aspirants hauran d'estar en possessió de la titulació que tot seguit s'expressa, segons la classe de beca que sol·liciten.  
Classe A: titulació superior amb cursos d'especialització en Biblioteconomia i Documentació, o diplomats en Biblioteconomia i Documentació.  
Classe B: llicenciats en informàtica, titulats superiors, o joves qualificats amb més de tres anys d'experiència en treballs d'informàtica.  
Classe C: llicenciats en Matemàtiques, especialitat d'estadística i investigació operativa.  
Cinquena. Condicions Generals i Mèrits preferents:  
Serà condició general haver obtingut el títol a què fa referència la base anterior en els darrers cinc anys, i es consideraran mèrits preferents per a l'obtenció de la beca, els següents:  
Classe A.  
- Cursos de Documentació especialment dirigits a sistemes automatitzats de gestió documental.  
- Idiomes comunitaris: anglès o francès.  
Classe B.  
- Coneixements del sistema operatiu UNIX i de xarxes.  
- Coneixements d'anglès.  
- Coneixement de programació en entorns gràfics.  
Classe C.  
- Coneixement de programari (software) estadístic.  
- Coneixement d'anglès.  
Els mèrits que s'adduesquen tindran la següent valoració:  
Beques classe «A».  
Expedient acadèmic: fins a 2 punts.  
Formació extraacadèmica en biblioteconomia i documentació: fins a 5 punts.  
Idiomes comunitaris i valencià: fins a 1 punt.  
Experiència: fins a 2 punts.  
Beques classe «B» i «C».  
Expedient acadèmic: fins a 3 punts.  
Formació extraacadèmica fins a 3 punts.  
Idiomes comunitaris i valencià: fins a 1 punt.  
Experiència: fins a 3 punts.  
Seran excloses aquelles sol·licituds que hagen disfrutat de una beca de la Direcció General de Planificació i Estudis per un període d'un any i aquelles que tinguen relació laboral remunerada.  
Els mèrits que s'hi adduesquen hauran de ser acreditats, mitjançant compulsa, en el moment de presentació de les sol·licituds.  
Sisena. Formalització de sol·licituds:  
Els impressos de sol·licitud estaran a disposició de les persones interessades a la Secretaria General Administrativa (Registre General) de la Presidència de la Generalitat Valenciana (Palau de Castellfort, carrer dels Juristes, 16-18). Els candidats hauran de presentar-lo per qualsevol de les formes que estableix l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, emplenat junt amb la fotocòpia compulsada del DNI, la següent documentació:  
1) Currículum, en el qual es faran constar les dades personals, la data i el lloc de naixement, l'adreça actual, el telèfon i una foto de mida carnet del sol·licitant.  
2) Expedient acadèmic.  
3) Declaració jurada de no tenir cap relació laboral i de estar al corrent de les seues obligacions fiscals.   
4) Qualsevol altres documents que acrediten la possessió de títol o mèrits, docents, investigadors o professionals que s'hi desitgen al·legar.  
Setena. Termini de presentació de sol·licituds  
El termini de presentació de sol·licituds serà de 15 dies hàbil, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Vuitena. Selecció  
Per a l'examen de les sol·licituds de beques es constituirà una comissió d'avaluació que estarà formada per:  
- El director general de Planificació i Estudis.  
- Tres tècnics de la Direcció General corresponent a cadascuna de les tres àrees de treball a les quals es destinen els becaris.  
- El secretari general administratiu de la Presidència, o persona en qui delegue.  
Els membres podrà estar assessorada pel personal tècnic o professional que considere necessari, que podrà assistir amb veu però sense vot.  
La comissió podrà convocar tots aquells aspirants que considere oportú, per comprovar, mitjançant entrevista, aquells extrems o mèrits adduïts que crega d'interès  
Finalitzat el procés selectiu, la comissió elaborarà una proposta de concessió de beques, que contindrà la relació de beneficiaris i una borsa de reserva, per al cas de produir-se alguna renúncia o abandó.  
La Presidència de la Generalitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'aquestes bases.  
Novena. Concessió  
Les beques seran adjudicades per resolució del Secretari General de Presidència de la Generalitat Valenciana a la vista de la proposta de la comissió avaluadora, en el termini màxim d'un mes a partir del dia següent al de l'acabament de presentació de sol·licituds; la no resolució d'adjudicació dins el termini establert anteriorment produirà l'efecte de la desestimació presumpta de les sol·licituds presentades.  
La resolució de concessió es publicarà en el Diari Oficial de la Generalitat Valenciana.  
Deu. Drets, obligacions, tutoria i incidències dels becaris  
Aquestes beques són incompatibles amb l'aprofitament de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.  
La condició del becari no genera cap relació laboral ni administrativa amb la Generalitat Valenciana.  
La Direcció General de Planificació i Estudis determinarà la destinació, ordenarà les activitats i establirà la dedicació i torns dels becaris segons els criteris dels seus serveis i mitjans, i amb una dedicació total de 35 hores setmanals.  
Acabat el període de benefici de la beca, i després de l'informe d'assistència, aprofitament i aptitud per part del cap del Servei, s'expedirà el certificat corresponent.  
El secretari general resoldrà les incidències que es produesquen durant el període de benefici de les beques a proposta del Director General de Planificació i Estudis, i podrà deixar sense efecte aquestes, prèvia audiència a l'interessat, en els següents casos:  
a) en cas d'incompliment de les seues obligacions per part del becari,  
b) quan no realitze l'activitat que va motivar la concessió,  
c) deixar de reunir els requisits exigits en l'esmentada convocatòria.  
Davant les incidències, renúncies, abandonaments o incompliments que deixen vacant un beca, es procedirà a cobrir-la segons l'ordre establert en la borsa de reserva que resultarà del procés de selecció.  
Contra aquesta ordre, que posa fi a la via administrativa, s'hi pot interposar un recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació en el Diari Oficial de la Generalitat Valenciana.  
Per a la interposició de l'esmentat recurs serà requisit imprescindible que, amb caràcter previ, el recurrent comunique a aquest òrgan la interposició del recurs. Tot això, d'acord amb els articles 57.2f i 58 de la Llei Reguladora de la Jurisdicció Contenciosa Administrativa de 27 de desembre de 1.956; l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que s'hi puga interposar qualsevol altre recurs que s'estime oportú.  
ANNEX I  
... amb domicili a ..., carrer ..., núm. ..., amb DNI núm. ..., expedit a ..., en data ..., en el meu nom, coneixent la resolució publicada en el DOGV núm. ..., de data ..., per la qual la Presidència de la Generalitat convoca sis beques per a fer pràctiques professionals en la Direcció General de Planificació i Estudis, i també les condicions establertes en les bases, em compromet d'acceptar-les i d'assistir i participar plenament en els programes de treball que siguen establerts, en cas d'ésser-ne adjudicatari, i declare que totes les dades acadèmiques i professionals assenyalades en el qüestionari són certes.  
Lloc, data i signatura  
Direcció General de Planificació i Estudis  
Qüestionari - Currículum  
Sol·licitud de beca  
Classe:  
Nom:  
Cognoms:   
Localitat:   
Adreça:   
Codi postal:  
telèfon(s):  
Data:   
Naixement:  
DNI:  
Titulació oficial:  
Centre docent i data d'expedició:  
Altres mèrits i/o experiència professional (Expedient acadèmics, cursets, etc.):  
Altres titulacions:  
Centre docent i data d'expedició:  
Cursos d'especialització relacionats amb la beca sol·licitada:  
Acreditació del coneixement d'idiomes:  
Títol:  
Centre i data d'expedició: